**UTILIZASAUN TEKNOLOGIA NO PARTISIPASAUN JUVENTUDE IHA AKTIVIDADES EMPRENDEDORISMO**

**Husi:**

**Naran : Miguela Ataide C. das Neves**

**Nre : 112301019**

**Semester : V**

**Departamento : Técnica de Computação e Informática**

**Turma : A**

**DEPARTAMENTO TÉCNICA DE COMPUTAÇÃO E INFORMÁTICA**

**INSTITUTO PROFISSIONAL DE CANOSSA**

**(IPDC)**

**2025**

**Rezumo**

**Sr.Gali Soares de Araújo**

* **Uza Teknolojia ba Negósiu iha Époka Modernu**

Iha tempu ne’ebé mundu la’o ho inovasaun no transformasaun digital, teknoljia sai hanesan fator fundamental iha dezenvolvimentu negosiu. Iha semináriu ne’ebé Sr. Gali fó, nia sublinha katak teknoljia la’os de’it hanesan ferramenta komunikasaun, maibé mos hanesan plataforma ne’ebé ajuda joven sira atu kria, promove no dezenvolve negosiu sira iha maneira kreativu no inovador. Teknolojia modernu hanesan TikTok, Facebook, Instagram, WhatsApp no NSST, fó oportunidade ba juventude atu Buka kliente lalais.

Teknolojia la’os de’it hanesan meiu ba halo propaganda, maibé mos sai estratéjia efisiente atu halo inovasaun, kria imajen profesionál ba negosiu, no bele tuir kompetisaun iha nivel lokal no internasionál. Juventude Timor oan tenki hatene katak ho meiu digital, sira bele kria negosiu rasik iha uma, no bele sai influensador iha komunidade.

* **Promosaun no Konfiansa iha produtu e Experiénsia husi Sr. Gali nia negocio konaba Kafé U’ut**

Sr. Gali fó hanoin katak bainhira ita hakarak loke negosiu, tenki komesa atu fo oportunidade ba kliente sira atu koko no hatene uluk konaba kualidade produtu. Ho esperiénsia ida nee, kliente bele simu konfiansa no liu husi ne'e, negosiu bele hetan , susténtasaun, no lukru. Nia hakarak juventude hatene katak sira tenki iha kretividade, iniciativa rasik, no uza teknika ne’ebé iha ba loke negosiu, mesmo iha uma, tanba agora oportunidade digital la presiza espasu boot ka osan boot, maibé presiza mente kreativu.

Iha tinan 2014, Sr. Gali servisu iha Ministériu Komérsiu no Indústria, no iha ne’eba nia haree situasaun projétu barak ne’ebé manipuladu hodi benefisiu parte estranja, ne’ebé osan sira la tama ba ekonomi lokal. Husi esperiénsia ne’e, nia senti motivasaun atu kria negosiu rasik, ne’ebé iha impaktu direto ba komunidade. Iha 2015, nia loke negosiu Kafé U’ut, no projetu ne’e mostra katak ho hanoin matenek, determinasaun, no uza teknoljia, negosiu bele dada susesu iha tempu naruk.

Iha perspektiva teknolojiku, Sr. Gali mos hakarak kria plataforma ka sistema ba informasaun kona ba produtu no presu, no mos sistema alerta ba dezenvolvimentu iha tempu desastre (hanesan GPS ba acidente). Sistema ne'e bele fó facilidade atu bele responde ba situasaun urjente, no mos haktuir sistema online ne’ebé fó oportunidade ba ema sira loke negosiu iha uma, ho asesu ba kliente sira liu husi aplikasaun no plataforma digital.

**Sr.Gali Soares Araujo** hateten mós katak tempu agora ita labele depende ba parte hotu ne’ebe iha liu-liu iha merkadu trabalho iha Timor no la bele hare ba empregu maibe ita mos bele kria ka loke emprezariu rasik ba ita nia an rasik no mós ita bele empregra fila fali ema seluk hodi servisu hamutuk ho ita ao mesmo tempu ajuda sira hodi suporta sira nia nessesidade lor-loron nian, tamba realidade ne’ebe agora dadaun akontese iha ita nia rai teknologia iha timor ne’e ita seidauk deskobre buat barak. Tamba ne’e ita mós tenki iha kapasidade hodi kria rasik empregu liu husi aprezenta solusaun ba iha konsumidor, ezemplu mak hanesan iha ema barak hakarak sosa sasan ne’ebe sira presiza ho rezultadu no kualidade ne’ebe diak no lalais tamba ne’e presiza mós tenki iha skill atu utiliza plataforma balun ne’ebe fasil hodi uza atu suporta no fó solusaun hanesan Facebook, Tiktok nsst... Iha Nasaun Indonesia ema barak mak utiliza plataforma iha sira nia empreza hodi suporta no hafasil nia emprezariu liu husi plataforma hanesan TOKOPEDIA, SHOPEE, LAZADA,WIKIPEDIA NSST. Plataforma hirak ne’e sira utiliza hodi tulun sira atu bele fa’an sasan ho lalais no la dura tempu naruk, Husi Problema hirak ne’ebe mak agora dadaun ita nia Nasaun sei hasoru mak seidauk iha estrutura ne’ebe diak hodi investe iha IKOPAS ka plataforma online nian tamba ne’e estudante hirak ne’ebe agora daudaun estuda hela iha área teknologia nian atu bele utiliza oportunidade estudu ne’e ho didiak hodi prepara ba futuru oin mai. Tamba ita boot sira bele halo ida ne’e iha kompanha barak ne’ebe mak sei investe ba iha parte teknologia nian. Ho desesu katak imi mós bele kria solusaun ida ne’ebe diak atu ema bele brani investe ita boot sira hodi bele sai nain ba empreza ne’ebe iha. Tamba hanesan ita hotu hatene katak osan ne’ebe boot liu ne’e iha tenknologia, tamba teknologia iha parte saida deit ema utiliza no iha benfisiu boot ba iha aktividade ka servisu ne’ebe ita hala’o liu-liu iha empreza ida nia laran.

**Sr.Gali Soares Araujo** hateten katak durante tinan hira liu ba iha kompanha Indonesia ida ne’ebe koko atu hari Aplikasaun Online ida kona ba Transporte nian no hetan fallansu balun tamba ita nia governu seidauk kompreende diak kona ba apliaksaun sira ne’e tamba ne’e difikulta Turista sira. Husi akontesimentu hirak ne’ebe iha orador ne’e sujere ba oin ami bele kria netik sistema ida atu nune’e bele hafasil Turista sira mai iha ita nia Rain hodi fasilita sira nia movimentu.

**Sr.Gali Soares Araujo,** preokupa tebes tamba tinan ida ne’e iha fulan Outubro ita sei hasoru kompetisaun boot ida atu tama ba iha membru Asean, Orador mós hateten katak wainhira ita tama ba iha membru Asean ita sei prense rekezitus lubuk ida, tamba ita nia frakeza ba liu ba iha rekursu humanu, no wainhira ita la prense rekezitus sira ne’ebe mak iha ita sei nakloke ba ema seluk mai ita nia Rain ou loke negosiu. Tamba ne’e Nain ba Kaffe U’ut ne’e akresenta katak ba futuru ita bele iha facilidade ne’ebe natoon atu nune’e ita tama ba iha membru Asean nian. Tamba ita nia fasilidade mak la sufusiente tinan 1 ou 2 mai tan kompanha sira husi estranjeiru mak sei nakonu iha ita nia rai.

Nia mensajen hanorin katak juventude la presiza hein governu ka parte seluk atu kria oportunidade, maibé tenki sai kreativu, empreendedór, no uza teknoljia ba kria mudansa. Juventude iha papel fó-sinal ba futuru Timor-Leste, liu-liu iha momentu ida ne’e ne’ebé nasaun bele tama ASEAN. Atu bele konkurente iha nivel regional, juventude tenki hadia kapasidade an, aprende lian seluk, no uza teknoljia hodi promose produzaun lokal.

Sr. Gali mos hatete katak ami iha TCI tenki kria sistema ida atu fasilita informasaun kona ba produtu, presu, no asiste ema iha momentu emergência hanesan desastre iha dalan. Sistema ida ne’e bele uza GPS atu deteta fatin no oras, hodi ajuda atu responde lalais. Nia ideia mos atu kria plataforma ne’ebé ajuda ema sira loke negosiu iha uma no bele hetan kliente liu husi internet.

Sr. Gali hatete: **"** **Planu ba ida at liu sei akontese ba ita bot** **, no ema ne’ebé fiar maka sei simu buat di'ak."**